O‘zbekiston milliy terma jamoasi Samvel Babayan boshchiligidagi ilk yig‘inini boshladi. Bu haqda O‘zbekiston milliy terma jamoasi tvitterida ma’lum qilindi. Toshkent vaqti bilan 19:00da boshlangan "JAR" o‘yingohidagi mashg‘ulotlarda 24 nafar futbolchi ishtirok etdi. Mashg‘ulotlarda Samvel Babayanga Ravshan Haydarov, Deyan Jurjyevich, Andrey Shipilov, Anvar Rashidov va boshqa murabbiylar yaqindan yordamlashdi. Ma’lumot uchun, O‘zbekiston milliy terma jamoasining Toshkentdagi o‘quv-mashg‘ulot yig‘ini 26 iyulga qadar bo‘lib o‘tadi. Suratlar Championat.asia saytidan olingan.